Συγκλονιστικά ευρήματα έφερε στο φως η αυτοψία των αρμοδίων στο rainforest του πρώην αεροδρομίου καθώς σύμφωνα με πληροφορίες, όχι μόνο αποκαλύφθηκαν γύρω στα 135 είδη βρύων και λειχινών που δεν είχαν καταγραφεί ποτέ, αλλά και μια άγνωστη φυλή ιθαγενών που ζούσε εκεί για δεκαετίες, χωρίς να έχει έρθει ποτέ σε επαφή με τον πολιτισμό.

Σύμφωνα με τους ανθρωπολόγους που εσπευσαν επι τόπου, πρόκειται για τους λεγόμενους «Αριβάτους», που ονομάστηκαν έτσι γιατί σύμφωνα με τους θρύλους ζούσαν πίσω από το κτίριο των αφίξεων, όσο ακόμα το Ελληνικό λειτουργούσε ως δασικό αεροδρόμιο.

Όπως είναι προφανές η αποκάλυψη των «Αριβάτων» δημιουργεί νέα δεδομένα αφού όπως είναι προφανές βρίσκονται σε άμεσο κίνδυνο από τους αδέσποτους επενδυτές που δεν θα διστάσουν να τους εξολοθρεύσουν. Και με μεγάλη ευκολία μάλιστα αφού πρόκειται για μια φυλή που είναι ανυποψίαστη καθώς δεν έχει εκτεθεί ποτέ στους κινδύνους του πολιτισμού των επενδύσεων.

(Σημείωση: Το κείμενο αυτό και η φωτογραφία που το συνοδεύει, αποτελούν προϊόν επινόησης με στόχο τη σάτιρα και σε καμία περίπτωση δεν ανταποκρίνονται στην πραγματικότητα. Καταναλώστε τα υπεύθυνα)